# Robert Remak (matemàtic)

Robert Remak (Berlín, 14 de febrer de 1888 - Auschwitz, 13 de novembre de 1942) va ser un matemàtic jueu alemany que va ser mort a Auschwitz.

## Vida i Obra

Remak, fill i net de coneguts metges i professors universitaris, va fer els seus estudis de física i matemàtiques a la universitat de Berlín, en la qual va obtenir el doctorat el 1911. A part del problema que representava la seva ascendència jueva, sembla que el seu caràcter era molt fort i mancava de tacte en les relacions humanes. Per aquest motiu, va ser rebutjada la seva habilitació docent a Berlín. Va anar a la universitat de Göttingen de la qual també va ser expulsat.
Finalment, el 1929 va obtenir una plaça docent a la universitat de Berlín, que només li va durar fins al 1933, quan el govern nazi va expulsar els jueus de la funció pública. Tot i així va romandre a Berlín fent recerca pel seu compte, fins al novembre de 1938, quan va ser arrestat i empresonat al camp de concentració de Sachsenhausen arrel de la nit dels vidres trencats. Malgrat ser alliberat el gener de 1939, no va aconseguir els papers necessaris per poder emigrar i va marxar als Països Baixos, on va ser detingut novament i deportat a Auschwitz on va ser assassinat.
Les seves especialitats van ser la teoria de grups, la geometria dels nombres i l'economia matemàtica. En aquest últim aspecte, són d'especial interès el seu treball sobre la formació dels preus en una economia centralment planificada i el seu article de 1929 Kann die Volkswirtschaftslehre eine exakte Wissenschaft werden? (Pot l'economia convertir-se en una ciència exacta?).

## Referències

* ↑ Brüning, 2004, p. 58.
* ↑ Brüning, 2004, p. 59.
* ↑ Schappacher, 1998, p. 128.
* ↑ Siegmund-Schultze, 2009, p. 98-101.
* ↑ Parys, 2014, p. 991 i ss.
* ↑ Marchionatti i Mornati, 2016, p. 515.
* ↑ Wittmann, 1967, p. 397 i ss.

## Bibliografia

* Brüning, Jochen. «Mathematics and Fascism. The Case of Berlin». A: Michele Emmer (ed.). Mathematics and Culture I (en anglès). Springer, 2004. ISBN 3-540-01770-4.
* Marchionatti, Roberto; Mornati, Florenzo «Economic Theories in Competition - A New Narrative of the Debate on the General Economic Equilibrium Theory in the 1930s» (en anglès). Paneconomicus, Vol. 63, Num. 5, 2016, pàg. 503-523. DOI: 10.2298/PAN141125022M. ISSN: 1452-595X.
* Parys, Wilfried «Why didn't Charasoff and Remak use Perron–Frobenius mathematics?» (en anglès). The European Journal of the History of Economic Thought, Vol. 21, Num. 6, 2014, pàg. 991-1014. DOI: 10.1080/09672567.2014.951672. ISSN: 0967-2567.
* Schappacher, Norbert. «The Nazi era: The Berlin way to politicizing mathematics». A: Heinrich Begehr, Helmut Koch, Jürg Kramer, Norbert Schappacher, Ernst-Jochen Thiele (eds.). Mathematics in Berlin (en anglès). Springer, 1998. ISBN 978-3-7643-5943-0.
* Siegmund-Schultze, Reinhard. Mathematicians fleeing from Nazi Germany (en anglès). Princeton University Press, 2009. ISBN 978-0-691-14041-4.
* Wittmann, Waldemar «Die extremale Wirtschaft. Robert Remak — ein Vorläufer der Aktivitätsanalyse» (en alemany). Jahrbuecher fuer Nationaloekonomie und Statistik, Vol. 180, Num. 1, 1967, pàg. 397-409. ISSN: 0021-4027.

## Enllaços externs

* O'Connor, John J.; Robertson, Edmund F. «Robert Remak (matemàtic)» (en anglès). MacTutor History of Mathematics archive. School of Mathematics and Statistics, University of St Andrews, Scotland.